CELEX: 31994R1721
Language: el
Date: 1994-07-14 00:00:00
Title: ΚΑΝΟΝΙΣΜΟΣ (ΕΚ) αριθ. 1721/94 ΤΗΣ ΕΠΙΤΡΟΠΗΣ της 14ης Ιουλίου 1994 για την τροποποίηση του κανονισμού (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος στην παραγωγή μεταποιημένων οπωροκηπευτικών

Avis juridique important

|

31994R1721

ΚΑΝΟΝΙΣΜΟΣ (ΕΚ) αριθ. 1721/94 ΤΗΣ ΕΠΙΤΡΟΠΗΣ της 14ης Ιουλίου 1994 για την τροποποίηση του κανονισμού (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος στην παραγωγή μεταποιημένων οπωροκηπευτικών  

Επίσημη Εφημερίδα αριθ. L 181 της 15/07/1994 σ. 0008 - 0008 Φινλανδική ειδική έκδοση: Κεφάλαιο 3 τόμος 59 σ. 0068  Σουηδική ειδική έκδοση: Κεφάλαιο 3 τόμος 59 σ. 0068 

ΚΑΝΟΝΙΣΜΟΣ (ΕΚ) αριθ. 1721/94 ΤΗΣ ΕΠΙΤΡΟΠΗΣ της 14ης Ιουλίου 1994 για την τροποποίηση του κανονισμού (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος στην παραγωγή μεταποιημένων οπωροκηπευτικώνΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 549/94 της Επιτροπής (2), και ιδίως  το άρθρο 3,  Εκτιμώντας:  ότι, για να επωφεληθεί του καθεστώτος ενισχύσεως στην παραγωγή, ο μεταποιητής πρέπει να πληρώσει στον παραγωγό για την πρώτη ύλη τιμή τουλάχιστον ίση με την ελάχιστη τιμή- ότι, από την πείρα που αποκτήθηκε από τη διαχείριση του καθεστώτος, πρέπει να  ενισχυθούν οι διατάξεις που εφαρμόζονται όσον αφορά τον έλεγχο της πληρωμής της ελάχιστης τιμής- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1558/91 της Επιτροπής (3) τροποποιείται ως εξής:  1. Στο άρθρο 6, προστίθεται η ακόλουθη νέα παράγραφος 7:  "7. Χωρίς την προϋπόθεση που προβλέπεται από το άρθρο 14 παράγραφος 2 στοιχείο β) η πληρωμή της πρώτης ύλης στον παραγωγό από το μεταποιητή μπορεί να πραγματοποιηθεί με τραπεζικό ή ταχυδρομικό έμβασμα." 2. Το άρθρο 14:  α) παράγραφος 1 στοιχείο δ) αντικαθίσταται από το ακόλουθο κείμενο:  "δ) δήλωση του μεταποιητή στην οποία διευκρινίζει ότι τα τελικά προϊόντα τηρούν τις ποιοτικές προδιαγραφές που έχουν καθορισθεί από την Κοινότητα."- β) παράγραφος 2 στοιχεία α) και β) αντικαθίστανται από το ακόλουθο κείμενο:  "2. Η αίτηση ενισχύσεως συνοδεύεται:  α) από αντίγραφο του εμβάσματος που προβλέπεται στο άρθρο 6 παράγραφος 7 ή β) σε περίπτωση ανάληψης υποχρέωσης προμήθειας, δήλωση του παραγωγού η οποία βεβαιώνει ότι ο μεταποιητής του έχει πληρώσει με έμβασμα τιμή τουλάχιστον ίση με την ελάχιστη τιμή, ή τον έχει πιστώσει με μία τέτοια τιμή. Στη δήλωση αυτή, πρέπει να  προσδιορίζονται οι αναφορές στις συναφθείσες συμβάσεις στις οποίες αναφέρονται." 3. Το άρθρο 16 παράγραφος 2 στοιχείο β) αντικαθίσταται από το ακόλουθο κείμενο:  "β) τα εμβάσματα που αναφέρονται στο άρθρο 6 παράγραφος 7."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 69 της 12. 3. 1994, σ. 5.  (3) ΕΕ αριθ. L 144 της 8. 6. 1991, σ. 31.